Președintele Administrației Fondului pentru Mediu (AFM), Laurențiu Neculaescu, a anunțat, marți, că programul Casa Verde Fotovoltaice 2024 ar putea suferi modificări față de ediția precedentă.
Șeful AFM a subliniat că începând din acest an ar putea intra la finanțare și acumulatorii de stocare a energiei.
”Odată cu panourile fotovoltaice, cred că ar fi bine să finanțăm și acumulatori pentru aceste panouri. Vom face niște simulări în zilele următoare și vom lua o decizie, să vedem dacă pentru anul 2024 vom finanța inclusiv acumulatori.
Costul acumulatorilor este destul de ridicat, nu sunt ieftini, și aici trebuie să facem o simulare să vedem dacă ne încadrăm în aceeași contribuție de 2.000 de lei pe care o avem la programul din 2023, sau va trebui să mărim un pic și contribuția persoanei care participă la program, astfel încât să asigurăm o finanțare la cât mai mulți oameni.
Atunci, contribuția persoanei fizice s-ar putea să fie un pic mărită dacă dorește să își pună și acumulator. Cred că o să fie o chestie opțională”, a declarat Laurențiu Neculaescu, președintele AFM, într-un interviu la DCNews.
Laurențiu Neculaescu a transmis că noua sesiune de înscirere în programul Casa Verde Fotovoltaice 2024 ar urma să înceapă în perioada august-septembrie.
Potrivit președintelui AFM, condițiile de participare vor rămâne aceleași ca și în anii precedenți, ”doar probabil vom adăuga această parte de acumulatori la finanțare.”
De asemenea, el a precizat că și actele de înscriere rămân aceleași ca și în anii trecuți. Astfel, românii care vor să se înscrie în programul Casa Verde Fotovoltaice 2024 trebuie să prezinte următoarele documente: